62016TO0521_INF
A Törvényszék (nyolcadik tanács) 2021. november 29-i végzése – Bergallou kontra Tanács
(T-521/16. sz. ügy)
„Közszolgálat – Szerződéses alkalmazottak – A személyzeti szabályzat 2014. évi reformja – Az éves utazás költségeinek megtérítése és az utazási idő megadása – Nyilvánvalóan minden jogi alapot nélkülöző kereset”
1.
Tisztviselők – Személyzeti szabályzat – A személyzeti szabályzat módosításról szóló rendelet – Előkészítő eljárás – A tisztviselők egyéni részvételének lehetősége – Hiány
(Személyzeti szabályzat, 10. és 10b. cikk)
(lásd: 43., 44. pont)
2.
Tisztviselők – Személyzeti szabályzat – A személyzeti szabályzat módosításról szóló rendelet – Előkészítő eljárás – Az egyeztető eljárás alkalmazása – Az említett eljárásban való részvételnek a Parlament általi megtagadása – A munkavállalókat megillető tájékoztatáshoz és konzultációhoz való jog megsértése – Hiány
(az Európai Unió Alapjogi Chartája, 27. cikk; a tisztviselők személyzeti szabályzata, 10b. cikk)
(lásd: 45–50. pont)
3.
Tisztviselők – A költségek megtérítése – Az éves utazás költségei és az utazási idő – Feltételek és szabályok – A személyzeti szabályzatnak az utazási időhöz és az utazási költségek megtérítéséhez való jogot a külföldön munkát végző személy jogállásához kötő módosítása – A jogszabály hatálya, a jogbiztonság, a szerzett jogok tiszteletben tartása és a bizalomvédelem elvének megsértése – Hiány
(az 1023/2013 rendelettel módosított személyzeti szabályzat, V. melléklet, 7. cikk, és VII. melléklet, 4. és 8. cikk)
(lásd: 56–68., 71–76. pont)
4.
Tisztviselők – A költségek megtérítése – Az éves utazás költségei és az utazási idő – Feltételek és szabályok – E kedvezmények biztosítása és a külföldi tartózkodás vagy külföldi munkavégzés közötti kapcsolat – Az alkalmazási hely szerinti ország állampolgárságával rendelkező, de az alkalmazási helytől eltérő származási helyű alkalmazottakkal szembeni hátrányos megkülönböztetés – Hiány
(az Európai Unió Alapjogi Chartája, 20. cikk; az 1023/2013 rendelettel módosított személyzeti szabályzat, V. melléklet, 7. cikk, valamint VII. melléklet, 4. cikk, 7. cikk, (4) bekezdés, és 8. cikk)
(lásd: 79–92. pont)
5.
Tisztviselők – A költségek megtérítése – Az éves utazás költségei és az utazási idő – Feltételek és szabályok – E kedvezmények biztosítása és a külföldi tartózkodás vagy külföldi munkavégzés közötti kapcsolat – Az arányosság elvének megsértése – Hiány
(az 1023/2013 rendelettel módosított személyzeti szabályzat, V. melléklet, 7. cikk, és VII. melléklet, 4. és 8. cikk)
(lásd: 95–101. pont)
6.
Tisztviselők – A költségek megtérítése – Az éves utazás költségei és az utazási idő – Feltételek és szabályok – Az e kedvezmények biztosítása és a külföldi tartózkodás vagy külföldi munkavégzés közötti kapcsolat – A magán‑ és a családi élet tiszteletben tartásához való jog megsértése – Hiány
(az Európai Unió Alapjogi Chartája, 7. cikk; Az 1023/2013 rendelettel módosított személyzeti szabályzat, V. melléklet, 7. cikk, valamint VII. melléklet, 4. cikk, és 8. cikk, (1) bekezdés)
(lásd: 102–110. pont)
Tárgy
Az EUMSZ 270. cikken alapuló és lényegében egyrészt azon határozat megsemmisítésére irányuló kereset, amely 2014. január 1-jétől eltörölte az éves utazás költségeinek annak érdekében való megtérítését, hogy a felperes kapcsolatot tudjon fenntartani a származási helyével, másrészt az alperes kötelezése a felperest ért vagyoni és nem vagyoni károk megtérítésére.
Rendelkező rész
1)
A Törvényszék a keresetet elutasítja.
2)
A Törvényszék Amal Bergallou‑t a saját költségeinek viselésén felül kötelezi az Európai Unió Tanácsa részéről felmerült költségek viselésére.
3)
Az Európai Parlament maga viseli saját költségeit.